Rauha Kejonen

Rauha Kejonen (s. 17. elokuuta 1955 Nurmes) on suomalainen prosaisti ja runoilija.

Ura

Kejosen vanhemmat ovat Silja (o.s. Korhonen) ja Eino Kejonen. Kirjoittamista Kejonen on opiskellut muun muassa Mikkelin kirjoittajaopistossa (1979) sekä Tove Idströmin, Outi Nyytäjän, Reko Lundánin ja Pauliina Hulkon vetämillä kursseilla.

Kejonen työskenteli Pielisjärven tuomiokunnassa, sittemmin Nurmeksen käräjäoikeudeksi muuttuneessa alioikeudessa toimistosihteerinä vuosina 1974–2009. Vuodesta 2010 lukien hän on ollut vapaa kirjailija. Kirjailijantyönsä ohella Kejonen toimi kirjallisuuskriitikkona vuosina 2010-2022. Hän on myös opettanut kirjoittamista Nurmeksen kansalaisopistossa, missä hän veti Luovan kirjoittamisen piiriä vuosina 2010–2018. Sanomalehti Karjalaisen kolumnistina Kejonen toimi vuosina 1996–2000. Paikallislehti Ylä-Karjalan kolumnistina hän on toiminut vuodesta 2006 lukien.

Kejonen on myös taidemaalari. Nurmeksessa hänellä on ollut kaksi omaa taidenäyttelyä vuosina 1997 ja 2010 sekä runotaulujen näyttely Helsingissä vuonna 1992 ja Nurmeksessa vuonna 1993. Lisäksi hän on osallistunut useisiin Ylä-Karjalan Taideyhdistyksen yhteisnäyttelyihin.

Suomen Näytelmäkirjailijaliiton jäsen Kejonen on ollut vuodesta 1987 lukien, Suomen arvostelijain liiton jäsen vuodesta 1986 ja Suomen Kirjailijaliitto r.y:n jäsen vuodesta 2001.

Teokset

Novellikokoelma 
 Vene kiertää ympyrää, TAI-teos 1995

Romaanit 
 Kivinen lintu, Tammi 2000
 Toisenlainen elämä, Tammi 2004
 Täydellinen sovitus, Sanasato 2009
 Huuto, Sanasato 2012
 Jumalaa tapaamassa, Sanasato 2015
 Miina ja Manta, Kirjokansi 2018

Runokokoelmat 
 Jos näkisi sen hiljaisuuden, Kirjokansi 2015
 Esteiden evankeliumi, Kirjokansi 2016
 Katoamisen kirkkaus, Kirjokansi 2017
Kukaan ei ole poissa, ntamo 2021

Kuunnelmat 
 Raakel Raakel, 1987
 Mustaviinimarjat, 1987
 Kolme nukkea, 1988
 Matkustajakoti, 1990
 Tyrmäystipat, neljä pakinaa, 2000

Näytelmät 
 Hauta, 1995
 Illallinen kolmelle miehelle, 1997

Elokuvakäsikirjoitukset 
 Paluu saareen, 1996
 Kivinen lintu, 1999

Laulujen sanoitukset 
 Immanuel-joulunäytelmään kuusi laulua, kantaesitys 1989, säveltänyt Seppo Paakkunainen (esitetään kerran vuodessa jouluaaton aattona Nurmeksen kirkkopuistossa)
 Maitohorsmat kukkivat, Love Kustannus Oy 2002, yksi laulu, säveltänyt Eero Ojanen

Palkinnot 
 1. palkinto Contactor-ylioppilaslehden kirjoituskilpailu 1973
3. palkinto Kansan Sivistystyön Liiton proosakilpailu 1979
2. palkinto J. H. Erkon kirjoituskilpailu 1982
Kunniamaininta Tammen ja City-lehden novellikilpailu 1986
1. palkinto Lapuan hiippakunnan kirkkodraamatekstikilpailu 1991
 1. palkinto Lahden runomaraton 1991
 1. palkinto Lyhytelokuvakäsikirjoituskilpailu Pohjois-Karjala 1992
 Nurmeksen kaupungin kulttuuripalkinto 1992
 Pohjois-Karjalan Kirjailijayhdistys Ukrin Vuoden kynä 1995
 1. palkinto Anjalankosken valtakunnallinen lyhytelokuvien kilpailu 1996
 1. palkinto (yksi kolmesta palkitusta) TV 1 Draama Sukupolveni unta –elokuvakäsikirjoituskilpailu 1998
Kunniamaininta Verkkolehti Usvan lyhytnovellikilpailu 2010

Lähteet

Aiheesta muualla 
 Pohjois-Karjalan nykykirjailijoiden matrikkeli 
 Yle.fi
 Kirjasampo
 Rauha Kejonen – Huuto. Keskisuomalaisen kritiikki.
 https://www.kritiikinuutiset.fi/2017/11/02/itsesensuuria-klikkiotsikoita-ja-apurahoitusta/ 
https://www.karjalainen.fi/uutiset/uutis-alueet/kulttuuri/item/194278-omakohtainen-kokemus-kirvoitti-kirjoittamaan-rauha-kejonen-puolustaa-pienia-tiloja 
https://kirjailijaliitto.fi/ammattina-kirjailija/ammattina-kirjailija-rauha-kejonen/
http://naytelmat.fi/a/ant-111

Suomalaiset kirjailijat
Vuonna 1955 syntyneet
Elävät henkilöt